28. maí

28. maí er 148. dagur ársins (149. á hlaupári) samkvæmt gregoríska tímatalinu. 217 dagar eru eftir af árinu.

Atburðir 
 640 - Severínus varð páfi.
 1262 - Filippus krónprins Frakklands og Ísabella af Aragóníu gengu í hjónaband.
 1265 - Játvarður prins slapp úr haldi frá Simon de Montfort, jarli af Leicester.
 1357 - Pétur 1. varð konungur Portúgals.
 1588 - Flotinn ósigrandi hélt af stað úr höfnum á Spáni og tók stefnu á Ermarsund. Í flotanum voru 130 herskip og á þeim 30.000 menn. Það tók flotann þrjá daga að láta úr höfn vegna þess hve skipin voru mörg.
 1644 - Fjöldamorðin í Bolton: Jarlinn af Derby nær gjöreyddi bæinn Bolton í Norðvestur-Englandi.
 1800 - Konungur skipaði svo fyrir að gera skyldi vandaðar mælingar á ströndum Íslands. Mælingar voru gerðar á árunum 1800–1818 og komu kortin út á næstu átta árum.
 1826 - Pétur 1. Brasilíukeisari sagði af sér sem konungur Portúgals.
 1871 - Parísarkommúnan féll.
 1926 - Herinn í Portúgal gerði uppreisn sem markaði endalok lýðræðis í landinu.
 1932 - Ungmennasambandið Úlfljótur var stofnað í Austur-Skaftafellssýslu.
 1932 - Síðasta hleðslan var lögð í varnargarð sem skildi fjörðinn Zuiderzee frá Norðursjó og bjó til stöðuvatnið Ijsselmeer.
 1937 - Neville Chamberlain varð forsætisráðherra Bretlands.
 1940 - Síðari heimsstyrjöld: Belgar gáfust upp fyrir Þjóðverjum.
 1967 - Íþróttafélagið Fylkir var stofnað í Reykjavík.
 1971 - Saltvíkurhátíðin hófst en þar komu saman um tíu þúsund unglingar og skemmtu sér um hvítasunnuna. Hátíðin var kennd við Saltvík á Kjalarnesi.
 1975 - Fimmtán Vestur-Afríkuríki stofnuðu Efnahagsbandalag Vestur-Afríkuríkja.
 1977 - Eldur kom upp í næturklúbbnum Beverly Hills Supper Club með þeim afleiðingum að 165 létust.
 1978 - Sveitarstjórnarkosningar voru haldnar á Íslandi. Sjálfstæðisflokkurinn missti þann meirihluta sem hann hafði haft í borgarstjórn Reykjavíkur í áratugi í kosningum, en náði honum svo aftur fjórum árum síðar.
 1982 - Til Íslands komu flóttamenn frá Póllandi, fimmtán fullorðnir og átta börn. Helmingur hópsins var farinn aftur hálfu ári síðar.
 1983 - Eldgos hófst í Grímsvötnum í Vatnajökli en stóð stutt. Norræn dagblöð létu í ljós ótta um að Vatnajökull myndi bráðna og að suðausturland Íslands færi í kaf.
 1986 - Leirbrúðuþátturinn Pingu hóf göngu sína í Sviss.
 1987 - 18 ára vesturþýskur maður, Mathias Rust, lenti smáflugvél á Rauða torginu í Moskvu án þess að sovésk loftvarnarkerfi yrðu hans vör.
 1987 - Íslenska fiskeldisfyrirtækið Fiskey var stofnað í Eyjafirði.
 1991 - Borgarastyrjöldin í Eþíópíu: Skæruliðar EPRDF tóku höfuðborgina, Addis Abeba.
 1993 - Kvikmyndin Super Mario Bros. var frumsýnd.
 1994- Sveitarstjórnarkosningar á Íslandi 1994: Reykjavíkurlistinn sigraði í kosningum til borgarstjórnar í Reykjavík og hratt meirihluta Sjálfstæðisflokksins, sem þá hafði staðið í tólf ár.
 1998 - Pakistan framkvæmdi Chagai-I-kjarnorkutilraunina og sprengdi 5 kjarnorkusprengjur í Chagai-hæðum. Þetta varð til þess að landið var beitt viðskiptaþvingunum.
 1999 - Málverkið Síðasta kvöldmáltíðin eftir Leonardo da Vinci var aftur haft til sýnis eftir 22 ára viðgerðir.
 2008 - Nepalska þingið breytti landinu úr konungsríki í lýðveldi og batt þannig enda á aldalangt einræði.
 2011 - Skilnaðir urðu löglegir á Möltu.
 2016 - Real Madrid sigraði Meistaradeild Evrópu í 11. sinn með 5:3 sigri á Atlético de Madrid.

Fædd 
 1371 - Jóhann óttalausi (Jóhann 2.), hertogi af Búrgund (d. 1419).
 1641 (skírður) - Johann Weikhard, slóvenskur kortagerðarmaður (d. 1693).
 1660 - Georg 1. Bretlandskonungur (d. 1727).
 1738 - Joseph-Ignace Guillotin, franskur hugvitsmaður (d. 1814).
 1759 - William Pitt yngri, breskur stjórnmálamaður og forsætisráðherra (d. 1806).
 1853 - Carl Larsson, sænskur listmálari (d. 1919).
 1884 - Edvard Beneš, forseti Tékkóslóvakíu (d. 1948).
 1908 - Ian Fleming, enskur rithöfundur (d. 1964).
 1912 - Patrick White, ástralskur rithöfundur (d. 1990).
 1915 - Joseph Greenberg, bandarískur málfræðingur (d. 2001).
 1923 - Jónas Árnason, íslenskt leikritaskáld (d. 1998).
 1938 - Prince Buster, tónlistarmaður frá Jamaíka (d. 2016).
 1940 - Hiroshi Katayama, japanskur knattspyrnumaður.
 1944 - Rudy Giuliani, bandarískur stjórnmálamaður.
 1945 - John Fogerty, bandarískur söngvari. 
 1956 - Francis Joyon, franskur siglingamaður.
 1958 - Elisabeth Andreassen, norsk söngkona.
 1960 - Takashi Mizunuma, japanskur knattspyrnumaður.
 1968 - Kylie Minogue, áströlsk söngkona.
 1969 - Justin Kirk, bandarískur leikari.
 1981 - Gábor Talmácsi, ungverskur vélhjólamaður. 
 1983 - Megalyn Echikunwoke, bandarísk leikkona.
 1985 - Colbie Caillat, bandarísk söngkona.
 1992 - Gaku Shibasaki, japanskur knattspyrnumaður.
 1999 - Cameron Boyce, bandarískur leikari (d. 2019).

Dáin 
 1118 - Ísleifur Gissurarson biskup lést í Skálholti.
 1767 - Maria Josepha af Bæheimi, keisarynja, kona Jósefs 2., lést úr bólusótt (f. 1739).
 1787 - Leopold Mozart, austurrískt tónskáld (f. 1719).
 1849 - Anne Brontë, enskur rithöfundur (f. 1820).
 1862 - Sæunn Jónsdóttir, íslensk vinnukona (f. um 1790).
 1878 - John Russell, jarl af Russell, breskur stjórnmálamaður (f. 1792).
 1936 - Bertha Pappenheim, austurrísk kvenréttindakona (f. 1859).
 1961 - Peter Petersen (Bíó-Petersen), danskur ljósmyndari (f. 1881).
 1963 - Pétur J.H. Magnússon, íslenskur knattspyrnumaður og formaður Knattspyrnufélagsins Fram (f. 1894).
 1972 - Játvarður 8. Englandskonungur (f. 1894).
 1980 - Ian Curtis, söngvari Joy Division (f. 1956).
 1995 - Gunnar Huseby, íslenskur frjálsíþróttamaður (f. 1923).
 2010 - Gary Coleman, bandarískur leikari (f. 1968).
 2012 - Jónas Þorbjarnarson, íslenskt skáld (f. 1960).
 2014 - Maya Angelou, bandarískur rithöfundur (f. 1928).

Maí